2015. aasta Eurovisiooni lauluvõistlus

2015. aasta Eurovisiooni lauluvõistlus oli 60. Eurovisiooni lauluvõistlus. Austria rahvusringhääling ORF sai lauluvõistluse korraldamisõiguse tänu Conchita Wursti võidule Kopenhaagenis toimunud 2014. aasta Eurovisiooni lauluvõistlusel. See oli teine kord, mil Austria korraldas Eurovisiooni lauluvõistlust. Varem oli Austria üritust korraldanud 1967. aastal. Lauluvõistluse poolfinaalid toimusid 19. ja 21. mail, finaal 23. mail 2015. Osales 40 riiki, kolm riiki rohkem kui eelnenud aastal. 2015. aasta Eurovisiooni lauluvõistlusest võttis esimest korda osa Austraalia. Lisaks naasid võistlusele Küpros (osales viimati 2013. aastal), Tšehhi (osales viimati 2009. aastal) ja Serbia (osales viimati 2013. aastal). Rahalistel ja poliitilistel põhjustel eemaldus Ukraina. Lauluvõistluse võitis 365 punktiga Rootsi, keda esindas Måns Zelmerlöw lauluga "Heroes". Toimumiskoha valis välja Austria avalik-õigusliku ringhääling ORF. Kandidaatlinnadeks olid Viin, Salzburg, Graz, Innsbruck, Klagenfurt, Oberwart ja Wels. 21. juunil 2014 teatati, et kolm linna on ametlikud kandidaadid võistluse korraldamiseks. Need kolm linna olid Viin, Graz ja Innsbruck. 6. augustil otsustati, et lauluvõistlus korraldatakse Austria pealinnas Viinis Wiener Stadthalles, mis mahutab lauluvõistluse ajal 10 000 pealtvaatajat. 2014. aasta juulis avalikustas Euroopa Ringhäälingute Liit (EBU) Eurovisiooni lauluvõistluse uue logo. Novembris avalikustas ORF 2015. aasta Eurovisiooni ametliku visuaalse tunnuskujunduse. Visuaalne kujundus meenutas lainjat silda. Läbivad värvid sümboliseerisid individualismi ning üheaegselt ka muusikalisi sildu, laulude ja artistide mitmekesisust ning publiku eripära. 2014. aasta septembris selgus ürituse hüüdlause, milleks oli "Building Bridges" (inglise: "Sildu ehitades"). Tunnuslause sümboliseeris Euroopa riikide ühtsust muusikalisel teel. 2015. aasta jaanuaris esitleti lauluvõistluse lavakujundust. Lava meenutas silma, mis sümboliseeris ühendust mineviku ja oleviku vahel. Lava laius oli 44 meetrit, kõrgus 14,3 meetrit ja sügavus ligikaudu 22 meetrit. 60. Eurovisiooni lauluvõistluse õhtujuhid olid Mirjam Weichselbraun, Alice Tumler ja Arabella Kiesbauer. See oli esimene kord võistluse ajaloos, mil õhtujuhtideks on ainult naised. Green room'i õhtujuht oli drag queen Conchita Wurst, 2014. aasta võitja. 26. jaanuaril 2015 toimus loosimine, milles selgitati, millised riigid osalevad esimeses või teises poolfinaalis ning kas vastavate poolfinaalide esimeses või teises pooles. Samuti loositi, millises poolfinaalis hääletavad "Suure viisiku" riigid (Prantsusmaa, Saksamaa, Hispaania, Suurbritannia ja Itaalia) ning korraldaja ja Austraalia. Riigid jaotati gruppidesse kümne eelneva aasta hääletamistavade põhjal, et ennetada olukorda, kus poolfinaalis osaleb väga palju ühe piirkonna riike, mille tavaks on üksteise poolt hääletada. 40 riiki kinnitas oma osalust 2015. aasta Eurovisiooni lauluvõistlusel. Lauluvõistlusele naasid Küpros, Serbia ja Tšehhi, kes osales taas pärast viieaastast pausi. Ukraina teatas lauluvõistlusest eemaldumisest Ukraina-Venemaa konfliktiga seotud rahaliste ja poliitiliste probleemide tõttu. Algselt teatas lauluvõistlustel osalemise valmisolekust ka Bulgaaria, kes aga samuti rahaliste probleemide tõttu ei osalenud. 2015. aasta veebruaris teatas EBU, et lauluvõistlusel osaleb seoses võistluse 60. juubeliga külalisesinejana Austraalia. Austraalia kohalik telekanal SBS on lauluvõistlust ülekandnud juba üle 30 aasta ja kohalikel on selle vastu suur huvi. Austraalia osales kohe finaalis, et mitte mõnelt Euroopa riigilt võimalikku finaalikohta ära võtta. Kui Austraalia oleks võitnud, oli sel võimalus koostöös teiste Euroopa ringhäälingutega osaleda ka järgmisel aastal. Aserbaidžaani selleaastane esindaja Elnur Hüseynov esindas riiki ka 2008. aasta Eurovisiooni lauluvõistlusel. Armeeniat esindavasse ansamblisse Genealogy kuulunud Inga Arshakyan esindas riiki 2009. aasta võistlustel koos oma õe Anusziga. San Marinot esindanud Michele Perniola ja Anita Simoncini olid mõlemad osalenud varem laste Eurovisiooni lauluvõistlusel: Perniola esindas riiki 2013. aastal ja Simoncini ansambli The Peppermints ühe liikmena 2014. aastal. Simoncini oli sellega esimene, kes osales järjestikustel aastatel EBU korraldavatel kahel erineval võistlusel. Malta esindaja Amber Bondin oli taustalaulja 2012. aasta Eurovisiooni lauluvõistlusel ja Valgevene esindaja Uzari 2011. aastal. Toimus 19. mail 2015 Viinis Austrias. Osales 16 riiki, millest finaali kvalifitseerus 10. Hääletas 20 riiki: osalevad riigid, Austria, Prantsusmaa, Hispaania ja Austraalia. Toimus 21. mail 2015 Viinis, Austrias. Osales 17 riiki, millest finaali kvalifitseerus 10. Hääletas 21 riiki: osalevad riigid, Austraalia, Saksamaa, Suurbritannia ja Itaalia. Finaal toimus laupäeval, 23. mail 2015. Osales 27 riiki. Suure viisiku riigid, korraldaja ja Austraalia kvalifitseerusid automaatselt finaali. Kahest poolfinaalist pääsesid finaali kummastki 10 riiki. Hääletasid 40 riiki "Australia participate in the 60th Eurovision". Eurovision.tv. EBU. 10. veebruar 2015. Kasutatud 10. veebruar 2015 "Selgus 2015. aasta Eurovisiooni toimumispaik". eurovisioon.postimees.ee. 6. august 2014. Kasutatud 19. mai 2015 "ORF releases new dates and venue requirements". wiwibloggs.com. Wiwibloggs. 29. mai 2014. Kasutatud 20. mai 2015 "Eurovisiooni logo läbis uuenduskuuri". ERR Menu. 5. august 2014. Kasutatud 19. mai 2015 "Eurovisiooni verivärske visuaalne identiteet põimib kokku lõputud võimalused". ERR Menu. 25. november 2014. Kasutatud 19. mai 2015 "Selgus järgmise aasta Eurovisiooni tunnuslause". ERR Menu. 18. september 2014. Kasutatud 19. mai 2015 "Tänavuse Eurovisiooni lauluvõistluse lava on justkui hiiglaslik silm". Menu ERR. 20. jaanuar 2015. Kasutatud 19. mai 2015 Siim. Jarmo (19. detsember 2014). "Who gets to host Eurovision in Vienna?". eurovision.tv. Kasutatud 17. mai 2015 "Eurovisiooni kuulsad õhtujuhid selgunud! Mis on Conchita roll?". eurovisioon.postimees.ee. Kasutatud 17. mai 2015 5. detsember 2014. "Tšehhi naaseb pärast viit aastat taas Eurovisionile". Õhtuleht. Kasutatud 17. mai 2015 20. september 2014. "Ukraina loobus Eurovisioonil osalemisest". eurovisioon.postimees. Kasutatud 17. mai 2015 "Bulgaria: BNT will not participate in Eurovision 2015". ESC Today. 19. detsember 2014. Kasutatud 17. mai 2015 10. veebruar 2015. "See pole nali: tänavusel Eurovisiooni lauluvõistlusel osaleb Austraalia". eurovisioon.postimees.ee. Kasutatud 17. mai 2015 "Ülevaade Austraalia osalemisest selleaastasel Eurovisioonil". menu.err.ee. Kasutatud 17. mai 2015 "Elnur Huseynov is the Azerbaijani representative in Vienna". eurovision.tv. Kasutatud 17. mai 2015 "Armenia: Watch the video of "Don't Deny"". eurovision.tv. Kasutatud 17. mai 2015 "Anita and Michele to represent San Marino". eurovision.tv. Kasutatud 17. mai 2015 Malta – 2012. www.digiloo.net. Kasutatud 17. mai 2015 Belarus – 2011. www.digiloo.net. Kasutatud 17. mai 2015 "Eurovision Song Contest 2015 – Semi-final 1 Scoreboard". eurovision.tv. Euroopa Ringhäälingute Liit. Kasutatud 24. mai 2015 Eurovisiooni lauluvõistluse koduleht (inglise keeles)